2021. gada 30.aprīlī

**Netošanās. Orientēšanās internetā.
Konkursa nolikums**

**1. Vispārīgie jautājumi**

1.1. Konkursu izsludina Mārcienas bērnu un jauniešu centrs “Ideja” (turpmāk – jauniešu centrs).

1.2. Konkursa nolikums ir publicēts jauniešu centra Facebook lapā un jauniešu centra mājaslapā [www.bjcideja.weebly.com](http://www.bjcideja.weebly.com).

1.3. Jebkuru nepieciešamo informāciju par konkursa norisi var iegūt Mārcienas jauniešu centrā. Kontaktpersona Edgars Mihovs, Jaunā iela – 1, Mārciena, idejabjc@gmail.com.

**2. Konkursa mērķis**

Paplašināt iedzīvotāju izpratni par dažādām aktuālām mājaslapām, kas tiem varētu noderēt, popularizējot šīs interneta vietnes un motivējot iedzīvotājus pieslēgties arī virtuālajai videi.

**3. Konkursa norise**

3.1. Konkurss “Netošanās. Orientēšanās internetā.” tiek izsludināts 2021.gada 10. maijā plkst. 10:00.

3.2. Konkurss tiek slēgts 2021. gada 23. maijā plkst. 22:00.

3.3. Konkursa dalībnieku uzdevums ir pareizi uzminēt iestādi/uzņēmumu/organizāciju (turpmāk – iestāde), par kuru tiek runāts aprakstā un, apmeklējot šīs iestādes mājaslapu, pareizi atbildēt uz jautājumu.

3.4. Konkursa ietvaros ir jāatbild uz 25 jautājumiem.

3.5. Konkurss tiek publicēts ej.uz/NetOrIn.

**4. Vērtēšana**

4.1. Trīs konkursa uzvarētāji, kuri būs snieguši pareizas atbildes uz visiem 25 jautājumiem, tiks izlozēti izmantojot vietni random.org, kurā tiks ievadīti visi dalībnieki, kas būs pareizi atbildējuši uz visiem, iepriekš minētajiem, jautājumiem.

4.2. Konkursa uzvarētāji saņems pārsteiguma balvas no konkursa atbalstītājiem.

4.3. Gadījumā, ja neviens no konkursa dalībniekiem nav atbildējis pareizi uz visiem jautājumiem, izloze notiek starp tiem, kuri pareizi atbildējuši uz 24 jautājumiem u.t.t..

**5. Konkursa atbalstītāji**

5.1. Konkursu atbalsta Latvijas Lauksaimniecības Universitāte, Biznesa Vadības Koledža, AS “Latvijas valsts meži”, SIA “Daugulis & Partneri” un SIA “TAVAdrukātava”.

5.2. Konkursa atbalstītāji nodrošina balvas konkursa uzvarētājiem.

**6. Rezultātu paziņošana**

6.1.Konkursa rezultāti tiks publicēti interneta vietnēs: [www.marciena.lv](http://www.marciena.lv) un [www.bjcideja.weebly.com](http://www.bjcideja.weebly.com).

6.2. Konkursa rezultāti tiks publicēti Mārcienas pagasta un jauniešu centra Facebook lapās.

6.3. Konkursa rezultāti tiks paziņoti 2021. gada 29. maijā.

Konkursa “Netošanās. Orientēšanās internetā.”

Mārcienas bērnu un jauniešu centrs “Ideja”

Tel. 24505717

idejabjc@gmail.com, edgars.mihovs@madona.lv